શ્રી બાલારામ મંદિર, સેકટર-૧૬ના પૂજારી દિનકરભાઈ ભટ્ટે આરોગ્ય કેમ્પમાં સહયોગ આપવાની ખાતરી આપી હતી. શનિવારેસાંજે સાત કલાકે થતી આરતીમાં મોટી સંખ્યામાં ભક્તો ઉપસ્થિત રહે છે, જેથી આ પ્રસંગે રસી અંગે ચર્ચા કરવાની તેમણે ખાતરી આપી હતી. સ્વામિનારાયણ મંદિર સેકટર-૨૩ના પ્રતિનિધિ મધુભાઈ ભટ્ટે જણાવ્યુ હતું કે, શનિવારે કષ્ટભંન દેવની મોટી આરતી થાય છે, તેમાં સ્વામીજી જાહેરાત કરશે અને થાળ સત્સંગમાં પણ આ અંગે ચર્ચા થશે. ખાસ કરીને એકાદશી નિમિત્તે સાંજે ચાર કલાકે મહિલા મંડળના સત્સંગમાં આરોગ્યની ટીમને બોલાવીને માર્ગદર્શન આપવામાં આવશે. શનિવારે સાંજે ૬થી ૭ દરમિયાન બાલ મંડળ અને બાલિકા મંડળમાં પણ રસીકરણનો લાભ લેવા માટે પ્રોત્સાહન આપવામાં આવશે.